ਸੰਖੇਪ ਕਰਨ ਲਈ ਦਸਤਾਵੇਜ਼: ਵੁਹਾਨ ਜੋ ਕਿ ਕੋਰੋਨਾਵਾਇਰਸ ਦਾ ਕੇਂਦਰ ਹੈ, 24 ਜਨਵਰੀ ਤੋਂ ਹੀ ਬੰਦ ਹੈ

ਉਦੋਂ ਤੋਂ ਇਸ ਵਾਇਰਸ ਕਾਰਨ ਦੁਨੀਆਂ ਭਰ ਵਿੱਚ 20,000 ਤੋਂ ਵੱਧ ਲੋਕਾਂ ਨੂੰ ਇਨਫੈਕਸ਼ਨ ਹੋਈ ਹੈ। ਇਸ ਵਿੱਚੋਂ ਘੱਟੋ-ਘੱਟ 427 ਲੋਕਾਂ ਦੀ ਮੌਤ ਹੋ ਚੁੱਕੀ ਹੈ।

ਵੁਹਾਨ ਅੰਦਰੋਂ ਆਏ ਇੱਕ ਦੁਰਲੱਭ ਇੰਟਰਵਿਊ ਵਿੱਚ ਵੈਨਜੁਨ ਵੈਂਗ ਨੇ ਬੀਬੀਸੀ ਨੂੰ ਆਪਣੇ ਪਰਿਵਾਰ ਦੇ ਜ਼ਿੰਦਗੀ ਲਈ ਸੰਘਰਸ਼ ਬਾਰੇ ਦੱਸਿਆ। 

ਕੋਰੋਨਾਵਾਇਰਸ ਦੇ ਫੈਲਣ ਤੋਂ ਬਾਅਦ ਮੇਰੇ ਚਾਚਾ ਦਾ ਦੇਹਾਂਤ ਹੋ ਗਿਆ, ਮੇਰੇ ਪਿਤਾ ਗੰਭੀਰ ਰੂਪ ਵਿੱਚ ਬਿਮਾਰ ਹਨ ਅਤੇ ਮੇਰੇ ਮਾਂ ਤੇ ਮਾਸੀ ਵਿੱਚ ਵੀ ਇਸ ਦੇ ਕੁਝ ਲੱਛਣ ਨਜ਼ਰ ਆਉਣ ਲੱਗੇ ਹਨ।

ਸੀਟੀ ਸਕੈਨ ਵਿੱਚ ਆਇਆ ਹੈ ਕਿ ਉਨ੍ਹਾਂ ਦੇ ਫੇਫੜਿਆਂ ਵਿੱਚ ਇਨਫੈਕਸ਼ਨ ਹੈ। ਮੇਰਾ ਭਰਾ ਵੀ ਖੰਘ ਰਿਹਾ ਹੈ ਅਤੇ ਸਾਹ ਲੈਣ ਵਿੱਚ ਕੁਝ ਮੁਸ਼ਕਲ ਹੋ ਰਹੀ ਹੈ।

ਮੇਰੇ ਪਿਤਾ ਨੂੰ ਤੇਜ਼ ਬੁਖਾਰ ਹੈ। ਕੱਲ੍ਹ ਉਨ੍ਹਾਂ ਦਾ ਤਾਪਮਾਨ 39.3 ਡਿਗਰੀ ਸੈਲਸੀਅਸ (102 ਫਾਰਨਹੀਟ) ਸੀ। ਉਹ ਲਗਾਤਾਰ ਖੰਘ ਰਹੇ ਹਨ ਅਤੇ ਉਨ੍ਹਾਂ ਨੂੰ ਸਾਹ ਲੈਣ ਵਿੱਚ ਮੁਸ਼ਕਲ ਆ ਰਹੀ ਹੈ। ਅਸੀਂ ਉਨ੍ਹਾਂ ਨੂੰ ਘਰ ਵਿੱਚ ਹੀ ਇੱਕ ਆਕਸੀਜ਼ਨ ਮਸ਼ੀਨ ਲਿਆ ਦਿੱਤੀ ਹੈ ਅਤੇ ਚੌਵੀ ਘੰਟੇ ਉਨ੍ਹਾਂ ਦੇ ਇਹ ਮਸ਼ੀਨ ਲੱਗੀ ਰਹਿੰਦੀ ਹੈ।

ਇਹ ਵੀ ਪੜ੍ਹੋ:

ਇਸ ਸਮੇਂ ਉਹ ਚੀਨੀ ਅਤੇ ਪੱਛਮੀ ਦੋਵੇਂ ਦਵਾਈਆਂ ਲੈ ਰਹੇ ਹਨ। ਉਨ੍ਹਾਂ ਦੇ ਇਲਾਜ ਲਈ ਕੋਈ ਹਸਪਤਾਲ ਨਹੀਂ ਹੈ ਕਿਉਂਕਿ ਟੈਸਟਿੰਗ ਕਿੱਟਾਂ ਦੀ ਘਾਟ ਕਾਰਨ ਉਨ੍ਹਾਂ ਦੇ ਕੇਸ ਦੀ ਪੁਸ਼ਟੀ ਨਹੀਂ ਹੋ ਸਕੀ ਹੈ।

ਮੇਰੀ ਮਾਂ ਅਤੇ ਮਾਸੀ ਸਿਹਤ ਖ਼ਰਾਬ ਹੋਣ ਦੇ ਬਾਵਜੂਦ ਮੇਰੇ ਪਿਤਾ ਲਈ ਬੈੱਡ ਦੀ ਉਮੀਦ ਵਿੱਚ ਰੋਜ਼ਾਨਾ ਹਸਪਤਾਲ ਜਾਂਦੀਆਂ ਹਨ ਪਰ ਕੋਈ ਵੀ ਹਸਪਤਾਲ ਉਨ੍ਹਾਂ ਨੂੰ ਦਾਖਲ ਨਹੀਂ ਕਰਦਾ।

'ਕੋਈ ਵੀ ਸਾਡੀ ਮਦਦ ਨਹੀਂ ਕਰ ਰਿਹਾ'

ਵੁਹਾਨ ਵਿੱਚ ਮਰੀਜ਼ਾਂ ਲਈ ਬਹੁਤ ਸਾਰੇ ਕੁਆਰੰਟੀਨ ਪੁਆਇੰਟ (ਵੱਖ ਰੱਖਣ ਵਾਲੇ ਕੇਂਦਰ) ਹਨ। ਇਹ ਉਨ੍ਹਾਂ ਮਰੀਜ਼ਾਂ ਲਈ ਹਨ ਜਿਨ੍ਹਾਂ ਵਿੱਚ ਇਨਫੈਕਸ਼ਨ ਦੇ ਮਾਮੁਲੀ ਲੱਛਣ ਹਨ ਜਾਂ ਉਹ ਅਜੇ ਇਨਕਿਊਬੇਸ਼ਨ ਪੀਰੀਅਡ (ਉਹ ਸਮਾਂ ਜਿਸ ਦੌਰਾਨ ਵਿਅਕਤੀ ਨੂੰ ਵਾਇਰਸ ਨਾਲ ਇਨਫ਼ੈਕਸ਼ਨ ਹੋ ਸਕਦਾ ਹੈ) ਵਿੱਚ ਹਨ।

ਉੱਥੇ ਕੁਝ ਸਧਾਰਨ ਅਤੇ ਮੁੱਢਲੀਆਂ ਸਹੂਲਤਾਂ ਹਨ। ਪਰ ਮੇਰੇ ਪਿਤਾ ਵਾਂਗ ਜੋ ਲੋਕ ਗੰਭੀਰ ਬੀਮਾਰ ਹਨ, ਉਨ੍ਹਾਂ ਲਈ ਕੋਈ ਬੈੱਡ ਨਹੀਂ ਹੈ।

ਮੇਰੇ ਚਾਚੇ ਦੀ ਮੌਤ ਇੱਕ ਕੁਆਰੰਟੀਨ ਪੁਆਇੰਟ ਵਿੱਚ ਹੀ ਹੋਈ ਸੀ ਕਿਉਂਕਿ ਗੰਭੀਰ ਲੱਛਣਾਂ ਵਾਲੇ ਲੋਕਾਂ ਲਈ ਉੱਥੇ ਕੋਈ ਡਾਕਟਰੀ ਸਹੂਲਤਾਂ ਨਹੀਂ ਹਨ। 

ਮੈਂ ਚਾਹੁੰਦੀ ਹਾਂ ਕਿ ਮੇਰੇ ਪਿਤਾ ਦਾ ਚੰਗਾ ਇਲਾਜ ਹੋਵੇ ਪਰ ਇਸ ਸਮੇਂ ਸਾਡੇ ਨਾਲ ਸੰਪਰਕ ਵਿੱਚ ਕੋਈ ਵੀ ਨਹੀਂ ਹੈ ਜਾਂ ਕੋਈ ਵੀ ਸਾਡੀ ਮਦਦ ਨਹੀਂ ਕਰ ਰਿਹਾ ਹੈ।

ਮੈਂ ਕਮਿਊਨਿਟੀ ਵਰਕਰਾਂ ਨਾਲ ਕਈ ਵਾਰ ਸੰਪਰਕ ਕੀਤਾ ਪਰ ਮੈਨੂੰ ਜਵਾਬ ਮਿਲਿਆ, "ਸਾਡੇ ਹਸਪਤਾਲ ਵਿੱਚ ਬੈੱਡ ਦੀ ਕੋਈ ਸੰਭਾਵਨਾ ਨਹੀਂ ਹੈ।"

ਸ਼ੁਰੂ ਵਿੱਚ ਅਸੀਂ ਸੋਚਿਆ ਕਿ ਮੇਰੇ ਪਿਤਾ ਅਤੇ ਚਾਚਾ ਜਿਹੜੇ ਵੱਖਰੇ ਕੇਂਦਰ ਵਿੱਚ ਗਏ ਸਨ ਉਹ ਇੱਕ ਹਸਪਤਾਲ ਸੀ ਪਰ ਅਸਲ ਵਿੱਚ ਉਹ ਇੱਕ ਹੋਟਲ ਸੀ।

ਇੱਥੇ ਕੋਈ ਨਰਸ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਵੈਨਜੁਨ ਵੈਂਗ ਚੀਨ ਦੇ ਮਾਰੂ ਕੋਰੋਨਾਵਾਇਰਸ ਦੇ ਪ੍ਰਕੋਪ ਦੇ ਕੇਂਦਰੀ ਸ਼ਹਿਰ ਵੁਹਾਨ ਦੀ ਰਹਿਣ ਵਾਲੀ ਹੈ। ਵੈਂਗ 33 ਸਾਲਾ ਹਾਊਸਵਾਈਫ਼ ਹੈ। 23 ਜਨਵਰੀ ਨੂੰ ਜਦੋਂ ਸ਼ਹਿਰ ਨੂੰ ਬੰਦ ਕੀਤਾ ਗਿਆ ਤਾਂ ਉਹ ਅਤੇ ਉਸਦਾ ਪਰਿਵਾਰ ਉੱਥੇ ਹੀ ਰਹਿ ਗਿਆ।